cyanic-selkie/wikianc huggingface dataset:
Սամվել Աղաջանյան
Ծնվել է 1971 թվականի ապրիլի 14-ին Ասկերան ավանում՝ բանվորի ընտանիքում։ 1978-1988 թվականներին սովորել է Ասկերանի միջնակարգ դպրոցում։ 1988 թվականին ընդունվել է Կիրովականի Պոլիտեխնիկական ուսումնարանը։ 1988 թվականի դեկտեմբերի 7-ի երկրաշարժի ժամանակ գտնվել է Կիրովականում՝ որպես ուսանող, ու երկրաշարժից հետո մասնակցել է փրկարարական աշխատանքներին։ 1988-91 թվականներին ծառայել է ԽՍՀՄ բանակում։ 1991 թվականին` ծառայությունն ավարտելուց հետո, վերադարձել է Ասկերան։ Կիրովականի Պոլիտեխնիկ ուսումնարանից տեղափոխվել է Ստեփանակերտի գյուղտեխնիկում ու անդամագրվել Ասկերանում գործող Յուրի Աղաջանյանի ընդհատակյա ջոկատին, որի կազմում էլ մասնակցել է մի շարք մարտական գործողությունների։ 1992 թվականի հունվարի 30-ին ծանր վիրավորվել է Խրամորթ գյուղի պաշտպանական ծանր մարտերի ընթացքում ու տեղափոխվել ՀՀ 8-րդ հիվանդանոց։ Երկու ամիս բուժվելուց հետո վերադարձել է ջոկատ ու մասնակցել մարտական գործողություններին որպես դասակի հրամանատար։ Աղդամի ազատագրումից հետո Ասկերանի պաշտպանական գնդում նշանակվել է 32-րդ գումարտակում որպես շտաբի պետ՝ ավագ լեյտենանտ զինվորական կոչումով։ 1994-2001 թվականներին եղել է դատապարտյալ ու գտնվում էր ուղղիչ աշխատանքային գաղութում։
2006 թվականին Ասկերան քաղաքում ընդհանուր ազատամարտիկների ժողովում ընտրվել է քաղաքային միավորման խորհրդի նախագահ և կարողացել է Ասկերանում գործող Երկրապահ և Վետերանների միությունները Արցախի միավորել Ազատամարտիկների միության հետ։ 2006 թվականին ընդհանուր շրջանի համայնքային միավորումների խորհրդների նախագահության հաշվետու ժողովում փակ քվեարկությամբ ընտրվել է Ասկերանի շրջանի Արցախի ազատամարտիկների միության շրջանային խորհրդի նախագահ։ 2009 թվականին և 2012 թվականին նորից վերընտրվել է տարածքային միավորման նախագահ։ Արցախի պատերազմի երկրորդ կարգի հաշմանդամ է։ Ասկերանի «Բարի Երթ» ՍՊ-ի հիմնադիր նախագահն է և զբաղվում է ուղևորափոխադրումներով։ Անդամագրվել է Ազատ հայրենիք կուսակցությանը և կենտրոնական խորհրդի անդամ է։ 2007 թվականին ավարտել է «Գրիգոր Լուսավորիչ» համալսարանի ֆինանսներ և վարկ, ինֆորմատիկա բաժինը։
Արցախյան ազատամարտին մասնակցելու համար պարգևատրվել է ԼՂՀ «Արիության», ՀՀ «Մարտական Ծառայության» ՀՀ գերատեսչական «Վազգեն Սարգսյան», «Դրաստամատ Կանայան», «Անդրանիկ Օզանյան», ՀՀ «Երկրապահի» հուշամեդալնելով, ԼՂՀ «Մայրական Երախտագիտություն», «Ռուսաստանի Դաշնային», «Արցախի Ազատամարտիկների միության», «Հայրենյաց պաշտպան» մեդալներով։ ՀՀ «Վազգեն Սարգսյան» և «Հայրենյաց Պաշտպան» պատվոգրերով։
Ամուսնացած է, ունի երեք երեխա։
Արտաքին հղումներ
Կատեգորիա:Հայ ազատամարտիկներ
Օստրով (գյուղ, Կիվերցիի շրջան)
Օստրով (Острів), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Օստրով գյուղում բնակվում էր 228 մարդ։ Բնակավայրը զբաղեցնում է 0,96 կմ² տարածք։ Բնակչության խտությունը կազմում էր 237,5 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կիվերցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Մաթեմատիկական բանաձև
Մաթեմատիկական բանաձև, մաթեմատիկայում, ֆիզիկայում և կիրառական գիտություններում ընդունված՝ ավարտված տրամաբանական դատողության սիմվոլիկ գրառում (կապված հավասարման, անհավասարման, որևէ մեծության որոշման և այլնի հետ)։
Հղումներ
Կատեգորիա:Մաթեմատիկա Կատեգորիա:Հավասարումներ
Մոնտիկիարի
Բնակչությունը կազմում է 20 557 մարդ, խտությունը՝ 235 մարդ/կմ²։ Զբաղեցնում է 81 կմ² տարածք։ Փոստային ինդեքս՝ 25018։ Հեռախոսային կոդ՝ 030։
Ծանոթագրություններ
Կատեգորիա:Իտալիայի բնակավայրեր
Յակովցևո (գյուղ, Վաչսկի շրջան)
Յակովցևո (Яковцево), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վաչսկի շրջանի բնակավայրեր
Օլգա Շապիր
Օլգա Շապիր (О́льга Андре́евна Шапи́р, ծնն. Կիսլյակովա, ), ռուս գրող, ֆեմինիստ։
Կենսագրություն
Օլգա Շապիրը ծնվել է Օրանիենբաումում (այժմ` Լոմոնոսով), ռազմական գրագիր Ա. Պ. Կիսլյակովի ընտանիքում։ Նա ընտանիքի ինը երեխաներից վերջինն էր։ 1866 թվականին հաջողությամբ ավարտել է Սանկտ Պետերբուրգի Ալեքսանդրովյան կանանց վարժարանը ։
1872 թվականին նա ամուսնացել է բժշկական ակադեմիայի ուսանող Լ. Մ. Շապիրի հետ, որը վերադարձել էր աքսորից Նովգորոդ (աքսորվել էր հեղափոխական շարժման հետ կապի համար) ։ Վերադառնալուց հետո ամուսինը ավարտել է բժշկական կրթությունը, իսկ նա գումար է վաստակել «Բորսայական հայտարարություններ» և «Նոր ժամանակ» թերթերում կատարած թարգմանություններով։
Սկսել է տպագրվել 1879 թվականին` ներկայանալով «Կյանքի շեմին» պատմվածքով` զետեղված «Շաբաթվա գրքույկներում» ։ «Հայրենական գրառումներ»-ում, «Եվրոպայի բանբեր»-ում և այլ հրատարակություններում տպագրել է բազմաթիվ ստեղծագործություններ։ Նրա գրչին են պատկանում «Շատերից մեկը» («Հայրենական գրառումներ», 1879 (առաջին երկու մասերը)), «Հակոտնյաներ» («Հայրենական գրառումներ», 1880), «Առանց սիրո» («Եվրոպայի բանբեր», 1886), «Միրաժներ» (1889), «Սեր» («Հյուսիսային բանբեր», 1896) վեպերը։ Բացի այդ` նա գրել է բազմաթիվ գործեր, որոնք լույս են տեսել նաև առանձին հրատարակություններով. «Պատմություններ և պատմվածքներ» (1889), «Նորին գերազանցություն» (1891, 1903, 1905), «Վերադարձավ!, Արվարձանում, Երեխաները մերժեցին» (1894, 1896, 1903),«Ամուսնու գրառումները» (1896, 1904, 1905), «Հին երգեր» (1900, 1903), «Ավդոտիայի դուստրերը» (1901, 1905), «Մանկության ընկերը» (1903, 1905) և այլ գործեր։ Կայսերական թատրոններում բեմադրվել են Շապիրի երկու դրամաներ` «Խուլ պատը» և «Երկու տաղանդ»։ Առավել նշանակալի է «Անհանգիստ տարիներին (1866-1877 թթ.)» վեպը, որը լույս է տեսել միայն 1906 թվականին։ Խորհրդային տարիներին նրա երկերը տպագրվել են ժողովածուներում։
Ծավալել է հասարակական գործունեություն, անդամակցել ֆեմինիստական կազմակերպություններին` Ռուս կանանց փոխադարձ բարեգործական ընկերակցությանը, Համառուսաստանյան կանանց իրավահավասարությանը (Կանանց իրավահավասարության միություն) ։ Եղել է Համառուսաստանյան կանանց համագումարի կազմակերպիչներից մեկը 1908 թվականին։
Օլգա Շապիրը մահացել է 1916 թվականի հոկտեմբերի 9-ին։ Թաղված է Վոլկովսկի գերեզմանատան Գրական կամուրջներում։
Արտաքին հղումներ
Կատեգորիա:Ռուսներ շվեդական սերմամբ Կատեգորիա:Ռուս ֆեմինիստներ Կատեգորիա:Ռուս գրողներ Կատեգորիա:Ռուս դրամատուրգներ
Լիտա Գրեյ
Լիտա Գրեյ (Lita Grey, ), ամերիկացի դերասանուհի։
Լիտան Չարլի Չապլինի երկրորդ կինն է։
Նրա հայրը ծագումով Իռլանդիայից էր, իսկ մայրը՝ մեքսիկուհի։ Ֆիլմում առաջին անգամ նկարահանվել է 1921 թվականին։ Նկարահանվել է Չարլի Չապլինի Փոքրիկը ֆիլմում։ Չարլիից ունեցել է երկու որդիներ՝ Չարլի Չապլին կրտսերը և Սիդնի Իրլա Գրեյը, որոնք իրենց հոր նման դարձան դերասաններ։ Մահացել է 1995 թվականին Լոս Անջելեսում։
Սակկարա
Սակկարա, գյուղատարածք Եգիպտոսում, մոտավորապես 30 կմ հարավ Կահիրեից:Նրանում գտնվում է հնագույն դամբարանադաշտը՝ կենտրոնը հնագույն թագավորության ՝ Մեմֆիսի։ Նրա անունը ծագում է մահացածների աստծո անունից — Սոկկարի։
Դամբարանադաշտ
Մեմֆիսյան դամբարանադաշտի երկարությունը հյուսիսից հարավ  7 կմ է, լայնությունը՝ 500—1500 մետր։ Ընդհանուր բուրգերի թիվը  11-ն են, մեծ մասամբ այդ բուրգերը պատկանում են փարավոն VI դինաստիային, նրանց հետ առանձնանում է փարավոն Տետիի, Պեպի I-ի և Պեպի II-ի հուղարկավորությունները։ Կենտրոնական շինությունը  աստիճանավոր  Ջոսերի բուրգերն են՝ փարավոն III դինաստիա, չնայած թագավորական հուղարկավորությունները կատարվել են այստեղ դեռևս II դինաստիայի ժամանակ,իսկ առաջին հուղարկավորությունը վերաբերում է I դինաստիայի ժամանակաշրջանին։
Չնայած Պեպի II փարավոնից հետո Սակկարայում թաղման արարողություն չեն կատարել, սակայն պակաս կարևոր անձանց հուղարկավորությունը շարունակվել են այստեղ վերջին ժամանակներից ընդհուպ մինչև հռոմեական ժամանակաշրջանը։ Նշանավոր ուզուրպատոր Խորեմխեբը կառուցել էր այստեղ դամբարան մինչև իր փարավոն դառնալը:Դամբարանադաշտի առանձնահատկություններից մեկը — Սերապեումն է, որի ճանապարհին հելլենիստական ժամանակաշրջանում դրված են եղել նշանավոր հունական փիլիսոփաների արձաններ։
Պեղումներ
Պեղումները Սակկարայում տեղի են ունեցել մշտապես, պարբերաբար տանելով գործը Մարիետտ, տուն,որը պահպանված է անապատի հյուսիսային հատվածում։ Հսկայական համակարգը թաղված խցի աստիճանավոր բուրգի շրջակայքում, հայտնաբերվել է 1924թվականը։
1996 թվականի վերջին ֆրանսիական գիտարշավը ղեկավար Ալենա Զիվինի գլխավորությամբ հայտնաբերել է Թութանհամոնի կերակրող մոր՝ Մայայի դամբարանը։
Համաձայն գրառումների և նկարների, դամբարանում աշխատանքները շարունակվել են նաև Թութանհամոնի մահվանից հետո ։
2006 թվականին դամբարանադաշտի տարածքում բացվում է Իմխոտեպայի թանգարանը։
2018 թվականանի հուլիսի 14-ին պեղումների ժամանակ Սակկարայի պատմական տարածաշրջանում հայտնաբերվել է արհեստանոց, որտեղ Հին Եգիպտոսի դարաշրջանում բալզամապատել են մահացածների՝ բարձրաստիճան Փարավոն]Փարավոնների] մարմինները։ Արհեստանոցում, 30մ խորության վրա, պահպանվել են բազմաթիվ հատուկ վիրաբուժական գործիքներ և տարրաներ՝ նյութերի մնացորդներով, որոնք օգտագործվել են [[մումիֆիկացիայի ընթացքում:Սակկարայի դամբարանադաշտերից մեկում իտալացի հնագետների կողմից հայտնաբերվել է պանիր՝ պատրաստված միաժամանակ այծի, ոչխարի և կովի կաթից, որը թվագրվում է մ.թ.ա. 1290թվականիցից մինչև 1213թվականը ժամանակաշրջանին:Բացի այդ պանրի մեջ հայտնաբերվել են բացիլներ, որոնք առաջացրել են միջերկրածովյան տենդ ։
2018թվականի դեկտեմբերի 15-ին հին Եգիպտոսում V դինաստիայի փարավոնների օրոք կառուցված տաճարում հայտնաբերվել է քահանաներից մեկի գերեզմանը,դամբարանի տարիքը կազմում է մոտավորապես 4,4 հազար տարի, երկարությունը մոտ 10 մ է, բարձրությունը՝ 3 մ:Գիտնականներին հաջողվել է որոշել հնագույն շրջանի սպասավորի պաշտամունքը։ նրան անվանել են Վախ- Տի ։
Արտաքին հղումներ
Կատեգորիա:Հին Եգիպտոսի աշխարհագրություն
Էլիզաբեթ Սոֆի Մեկլենբուրգցի
Էլիզաբեթ Սոֆի Մեկլենբուրգցի, Բրունսվիկ-Լյունեբուրգի դքսուհի, գերմանացի միջնադարյան բանաստեղծուհի և երգահան։
Կենսագրություն
Էլիզաբեթը երաժշտություն սովորել է իր հոր՝ Մեկլենբուրգի դուքս Յոհան Ալբերտ Երկրորդի պալատում, որտեղ կար անգլիացի համբավավոր երաժիշտներից կազմված, լավ նվագախումբ ։ Երեսնամյա պատերազմի ժամանակ, 1628 թվականին, երբ վտանգ էր սպառնում Մեկլենբուրգին, նա տեղափոխվել է Կեսսել, որը նույնպես համբավված էր երաժշտական լավ ավանդույթներով։ 1635 թվականին Էլիզաբեթն ամուսնացել է մի ուսյալ ազնվականի՝ Բրունսվիկ-Լյունեբուրգի դուքս Ավգուստ Կրտսերի հետ ։
Նա մեծ եռանդով ու սիրով զբաղվել է պալատական նվագախումբ ստեղծելու և դրա կատարողական բարձր մակարդակն ապահովելու գործով և այդ աշխատանքների ընթացքում սերտորեն գործակցել է Հայնրիխ Շյուտցի հետ, որը 1655 թվականին նշանակվել էր պալատական կապելմայստեր։ Ենթադրվում է, որ Էլիզաբեթը եղել է վերջինիս «Թատերական ներկայացում Մարիամ Մագթաղինացու մասին» (Theatralische neue Vorstellung von der Maria Magdalena) ստեղծագործության արիաների (մեներգերի) համահեղինակը ։
Էլիզաբեթ Սոֆիի ստեղծագործությունների մեծ մասը եկեղեցական-կրոնական օրհներգեր ու արիաներ են. որոնցից մի քանիսը հրատարակվել են 1651 և 1667 թվականներին։ Ընդ որում՝ 1651 թվականին լույս ընծայված «Ավետարանչական խաղողի այգին» Vinetum evangelicum, Evangelischer Weinberg արիան համարվում է Գերմանիայում կին հեղինակի տպագրված առաջին երաժշտական ստեղծագործությունը ։ Էլիզաբեթը կարևոր դեր է խաղացել նաև պալատում դիմակահանդեսներ, պարահանդեսներ, թատերախաղեր, բալետային ներկայացումներ կազմակերպելու գործում, որոնց համար հաճախ հորինել է սցենարներ, լիբրետոներ, երաժշտություն։ Նրա դրամատիկական երկերից երկուսը՝ Friedens Sieg-ը (1642, Brunswick) և Glückwünschende Freudensdarstellung-ը (Lüneburg, 1652) հասել են մինչև մեր օրերը։
Միջնադարյան գրող, թարգմանչուհի Սիբիլլա Ուրսուլա ֆոն Բրաունշվայգ-Լյունեբուրգը Էլիզաբեթ Սոֆիի խորթ դուստրն էր՝ ծնված Ավգուստ Կրտսերի երկրորդ կնոջից ։
Արտաքին հղումներ
Կատեգորիա:Գերմանացի կին կոմպոզիտորներ Կատեգորիա:Գերմանացի բանաստեղծուհիներ Կատեգորիա:Կին դասական կոմպոզիտորներ
Ջոն Չարլզ
Ուիլյամ Ջոն Չարլզ (William John Charles; ), Ուելսացի ֆուտբոլիստ։ Եվրոպական ֆուտբոլի պատմության լավագույն խաղացողներից մեկը, ըստ ՊՍՀՖՖ-ի հարցման՝ 20-րդ դարի լավագույն ֆուտբոլիստների մեջ 84-րդ տեղն է զբաղեցնում, ՈՒԵՖԱ-ում ճանաչվել է 20-րդ դարի Ուելսի լավագույն ֆուտբոլիստ։ Չարլզն ընդգրկվել է Անգլիայի ֆուտբոլային լիգայի հարյուր լեգենդների շարքում, մտնում է անգլիական ֆուտբոլի փառքի սրահ։ Գտնվում է 100 ուելսցի ազգային հերոսների ցուցակում 19-րդ համարի ներքո ։ Չարլզը Բրիտանական կայսրության շքանշանի (CBE) հրամանատարի կոչում է ստացել։ Չարլզը համարվում է «A Սերիայի» ամենամեծ օտարերկրյա խաղացողը ։ Չարլզը առաջին նեիտալյանցին է, որը մտել է «A Սերիայի» փառքի սրահ ։
Լրագրող Դոն Դեյվիսի դիպուկ արտահայտությամբ, Ջոն Չարլզը «ուժեղ էր, Ինչպես Հերկուլեսը, և իշխում էր, որպես Կեսար »: Սըր Բոբի Չարլթոնն իր գրքում նրան անվանել է «անհամեմատելի»։ Անգլիայի ֆուտբոլային լիգայի առաջին դիվիզիոնի վեցակի լավագույն ռմբարկու Ջիմի Գրիվզն ասել է. «Եթե ես ընտրեի Բրիտանիայի ամենամեծ հավաքականը, կամ նույնիսկ աշխարհի հավաքականը, Ջոն Չարլզը կլիներ այնտեղ»։ Մարկ Հյուզը, որն Անգլիայի 1989 թվականի լավագույն ֆուտբոլիստն է, ասել է, որ Չարլզը «Ուելսի հավաքականի մարզաշապիկը կրող ամենամեծ ֆուտբոլիստն է»։
Կենսագրություն
Ջոն Չարլզը ծնվել է Սուոնսի քաղաքի Քումբուրլա շրջանում 1931 թվականի դեկտեմբերի 27-ին։ Մանկության տարիներին Չարլզը ֆուտբոլ է խաղացել, հաճախ խաղալով իր եղբոր՝ Մել Չարլզի հետ, որը նույնպես դարձել է հավաքականի խաղացող։ Դպրոցում սովորելով՝ Չարլզը սկսել է խաղալ «Սուոնսի Թաուն» ակումբին պատկանող ֆուտբոլի բաժնում։ 14 տարեկանում Չարլզը տեղափոխվել է «Սուոնսիի» հիմնական թիմ, սակայն չափազանց երիտասարդ տարիքում նա ոչ մի հանդիպում չի անցկացրել ակումբի կազմում, ավելին՝ նրան գրեթե չեն տարել նույնիսկ պահեստայինների նստարան։
«Յուվենտուս»
Չարլզի խաղը գրավել է իտալական ակումբների ուշադրությունը։ Այսպես, «Յուվենտուս» ակումբի ներկայացուցիչ Ջիջի Պերոնաչեն հաճախ է հայտնվել «Լիդսի» հանդիպումներում, իսկ 1957 թվականի ապրիլի 6-ին անձամբ Չարլզին է հետաքրքրել ակումբով։ 1957 թվականի ապրիլի 10-ին Ուելսի հավաքականի խաղում, երբ Չարլզն առաջին անգամ ավագի թևկապ է հագել ազգային թիմում, խաղին ներկա է եղել «Յուվենտուսի» նախագահ Ումբերտո Անյելին, որն այնքան է ապշել ուելսցու խաղից, որ անմիջապես բանակցություններ է սկսել ֆուտբոլիստի հետ նրա տեղափոխության վերաբերյալ «բյանկոներիի» կազմում։ 11 օր անց «Լիդսը» հայտնել է, որ չի խոչընդոտի թիմի առաջատարի հեռանալուն։ Այդ տարիներին գործակալների ծառայություններից գրեթե չէին օգտվում, սակայն Չարլզի մոտ այդպիսին կար, և այստեղ «Յուվենտուսը» բախտ ունեցավ։ Էդվարդ Սոմերֆիլդը՝ Չարլզի գործակալը, եղել է Քենեթ Ուոլստենհոլմի ղեկավարը, իտալական ֆուտբոլի մեծ երկրպագու, որը ծանոթ էր Ապենինների ֆուտբոլի շատ խոշոր գործիչների հետ, վվելին՝ հենց Ուոլստենհոլմն է Չարլզին անվանել աշխարհի լավագույն ունիվերսալ ֆուտբոլիստ։ Գործարքը տեղի է ունեցել Լիդսի «Քուինզ» հյուրանոցում, բանակցությունները շարունակվել են 16:30-ից մինչև 22:00-ն, Սոմերֆիլդը լավ է պատրաստ եղել, իրավաբաններից և հաշվապահներից պարզելով պայմանագրերի, գումարների և օրենքների վերաբերյալ իտալական դրույթները, քանի որ գործարքը արագ է անցել , իսկ հետո Անյելիի հանդիպել է Չարլզի հետ և բանակցություններն ավարտվել են։ Այդ պատճառով արդեն 1957 թվականի օգոստոսին Չարլզը դարձել է «հին սինյորայի» խաղացող։ «Լիդսի» վճարած գումարը հավասար էր Բրիտանիայի համար ռեկորդային 65 հազար ֆունտի։ Չարլզը դարձել է երկրորդ բրիտանացի ֆուտբոլիստը, որը հանդես չի եկել Մեծ Բրիտանիայում, որին հաջորդում է «Ռեալի» խաղացող Ջոն Ուոթսոնը։ 1957 թվականի սեպտեմբերի 8-ին Չարլզը «Յուվեի» կազմում նորամուտը նշել է «Վերոնայի» հետ խաղում, որն ավարտվել է 3:2 հաշվով։ Նույն 1957 թվականին «Յուվենտուս» է եկել մեկ այլ հրաշալի ֆուտբոլիստ՝ Օմար Սիվորին, և շուտով երկու հարձակվողներ դարձել են A Սերիայի ամենաազդեցիկ դուետը։ Չարլզը հիշում է. «Մենք դարձանք մեկ ամբողջություն։ Հսկա և փոքրիկի դասական տանդեմը »։ Դա Չալլզին չի խանգարել Սիվորիին հարված հասցնել, երբ նա չափազանց բուռն է արձագանքել խաղի դրվագներից մեկին։ Չարլզն արագ հարմարվել է իր համար նոր երկրում։
Ֆուտբոլից հետո
Ավարտելով ֆուտբոլով՝ Չարլզը բիզնեսով է զբաղվել, սակայն նրա հիմնած մանկական և սպորտային հագուստի խանութներն այրվել են։ Չարլզի հարստություն կեսը խլել է կնոջից ամուսնալուծությունը՝ Պեգիից։ Չարլզին եկամուտ բերող միակ գործը Յորքշիրի փաբն էր։ Չարլզն ամբողջությամբ չի հեռացել ֆուտբոլից։ Նա այցելել է «Լիդսի» բոլոր տնային հանդիպումներին (ապրել է Չարլզ Բինկենշոուում, Լիդսի արվարձանում, իր երկրորդ կնոջ՝ Գլենդելի հետ), իսկ 2002 թվականին դարձել է Ուելսի ֆուտբոլի ասոցիացիայի փոխնախագահ։ «Էլանդ Ռոադ»-ի արևմտյան տրիբունան Չարլզի կենդանության օրոք անվանել են նրա անունով, իսկ ակումբի պահեստային ստադիոնը՝ «Հարավային Լիդսը», վերանվանել են «Ջոն Չարլզի մարզադաշտ», մարզադաշտին հարող փողոցներից մեկն անվանվել է Ջոն Չարլզի ուղի։ 2004 թվականի հունվարին Չարլզը, որը տառապում էր միզապարկի քաղցկեղով, Սրտամկանի ինֆարկտ է ստացել և տեղափոխվել հիվանդանոց, այնուհետև ուղարկվել է Միլան, որտեղ նա արյան շրջանառության հետ կապված խնդիրների պատճառով երկու ոտքերի անդամահատման երկու վիրահատություն է կատարել, Իտալիայից վերադառնալուց հետո Չարլզը պառկել է Պինդերֆիլդսի հիվանդանոցում։ Փետրվարի 21-ի առավոտյան Չարլզը մահացել է։
Արտաքին հղումներ
Կատեգորիա:Ֆուտբոլային մարզիչներ այբբենական կարգով Կատեգորիա:Կարդիֆ Սիթիի ֆուտբոլիստներ Կատեգորիա:Ուելսցի ֆուտբոլիստներ Կատեգորիա:Ուելսի հավաքականի ֆուտբոլիստներ Կատեգորիա:Լիդս Յունայթեդի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Ռոմայի ֆուտբոլիստներ
Լուիզա Միլլեր (օպերա)
Առաջնախաղը տեղի է ունեցել Նեապոլի «Սան Կարլո» թատրոնում 1849 թ. դեկտեմբերի 8-ին։ Օպերան պատկանում է Վերդիի վաղ շրջանի լավագույն գործերի շարքին և ներկայումս էլ հաճախ բեմադրվում է։
Կատեգորիա:1848 բեմադրվածներ Կատեգորիա:Իտալերեն օպերաներ Կատեգորիա:Ինքնասպանությունը հորինվածքներում
Աստերոիդների ցանկ (156901-157000)
Աստերոիդների ցանկ (156801-156900) * Աստերոիդների ցանկ * Աստերոիդների ցանկ (157001-157100)
|}
Սալլի Ֆիլդ
Սալլի Ֆիլդ (Sally Field, ), ամերիկացի դերասանուհի, նաև երգչուհի, ռեժիսոր և պրոդյուսեր։
Խաղացել է 60-ից ավելի ֆիլմերում, ստացել է 2 Օսկար լավագույն դերասանուհի անվանակարգում, 2 Ոսկե Գլոբուս և 3 Էմմի։
Կենսագրություն
Սալլի Մարգարետ Ֆիլդը ծնվել է 1946 թվականին բանակի սպա Ռիչարդ Դրայդենի և դերասանուհի Մարգարետ Ֆիլդի ընտանիքում ։ Նրանք ամուսնալուծվել են 1950 թվականին, որից հետո մայրը՝ Մարգարետը, ամուսնացել է դերասան և կասկադյոր Ջոն Մահոնիի հետ ։
Սալլի Ֆիլդը ավարտել է Լոս Անջելեսի տարածաշրջանի Պորտոլի դպրոցը, ապա սովորել Բիմինգհեմի միջնակարգ դպրոցում ։ Ավելի ուշ ավարտել է Լի Ստրասբերգի դերասանական ստուդիան ։
Կարիերա
Ֆիլդը սկսել է իր կարիերան 16 տարեկանում, հանդես գալով հեռուստատեսային նախագծերում, որոնցից են «Ջիջեթ» (1965 - 1966) և «Թռչող միանձնուհին» (1967 - 1970)։ Առաջին լուրջ հաջողությունը ունենում է 1976 թվականին հեռուստատեսային «Սիբիլ» հոգեբանական դրամայում խաղալով գլխավոր հերոսուհու դերը, որի համար արժանանում է Էմմի մրցանակի, իսկ մեկ տարի անց առաջադրվում է Ոսկե Գլոբուսի «Սմոկին և ավազակը» ֆիլմի համար։
Նրա ամենանշանավոր դերերից մեկը դառնում է 1979 թվականին նկարահանված «Նորմա Ռեյ» ֆիլմը, որի համար նա ստանում է մի շարք մրցանակներ, այդ թվում Օսկար, Ոսկե Գլոբուս, Կաննի կինոփառատոնի մրցանակ և այլն։ Կինոյում նա խաղում է տարբեր ժանրի ֆիլմերում, դրամա, կատակերգություն և այլն։ 1984 թվականին նկարահանված «Տեղ սրտի մեջ» դրամայում մարմնավորած դերի համար ստանում է իր 2-րդ Օսկարը։ 1980-90 ական թթ. մյուս նշանավոր ֆիլմերից են «Մերֆիի սերը», «Պողպատե մագնոլիաներ», «Ոչ առանց իմ դստեր», «Միսիս Դաութֆայթեր», «Ֆորեսթ Գամփ» և այլն։
Սկսած 1990-ական թթ. կեսից Ֆիլդը սկսում է քիչ նկարահանվել և զբաղվում է ռեժիսորական և պրոդյուսերական գործունեությամբ։ 3 ֆիլմի ռեժիսոր է, 5-ից ավելի ֆիլմերի պրոդյուսեր։
2000-ական թթ. սկսած նկարահանվում է սերիալներում, որոնցից են «Շտապ օգնություն», «Եղբայրներ և քույրեր», որոնց համար ստացել է Էմմի մրցանակ։
Անձնական կյանք
Սալլի ֆիլդը 2 անգամ ամուսնացած է եղել։ Նրա առաջին ամուսինը Սթիվեն Քրեյգն էր, ումից ունեցել է 2 երեխա, Պիտեր Քրեյգ (ծն. 10.11.1969 թ., գրող է մասնագիտությամբ) և Էլի Քրյեգ (ծն. 25.05.1972, ռեժիսոր և դերասանուհի) ։ Նրանք ամուսնալուծվել են 1975 թվականին, որից հետո նա սիրավեպ է ունենում դերասան Բերտ Ռեյնոլդսի հետ, ում հետ նա հանդես է գալիս մի քանի ֆիլմերում։
1984 թվականին երկրորդ անգամ ամուսնանում է պրոդյուսեր Ալան Գրիսմանի հետ, նրանք ունեցել են մեկ որդի՝ Սեմյուել (ծն. 02.12.1987 թ.)։ 1988 թվականի հոկտեմբերի 29-ին նա իր ընտանքի հետ վթարի է ենթարկվում ինքնաթիռում։ Վթարի հետևանքով ոչ ոք չի մահանում, ուղևորներից մի քանիսը ստանում են վնասվածքներ ։ Ֆիլդն ու Գրիսմանը բաժանվեցին 1993 թվականին ։
Մոտ քսան տարի դերասանուհին մենակ է ապրում, սակայն իր խոսքերով իրեն այդ կյանքը դուր է գալիս ։
Սալլի Ֆիլդը ընկերական հարաբերությունների մեջ է Հոլիվուդյան դերասանուհիներ Գոլդի Հոունի և Ջեյն Ֆոնդայի հետ ։
Ֆիլմագրություն
Նկարահանվել է ընդհանուր թվով 50-ից ավելի ֆիլմերում, դրանցից նշանավորներն են.
Արտաքին հղումներ
Կատեգորիա:Ամերիկացի դերասանուհիներ Կատեգորիա:Օսկարակիրներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոռեժիսորներ Կատեգորիա:Ամերիկացի երգչուհիներ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Թատրոնի դերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:«Էմմի» մրցանակի դափնեկիրներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Լավագույն դերասանուհի Օսկարի մրցանակակիրներ Կատեգորիա:Ամերիկացի երեխա դերասանուհիներ
Հուդայի ընդհանրական թուղթ
Հուդայի ընդհանրական թուղթը (Հուդայի թուղթ, Հուդայի ընդհանրական նամակ, Հուդայի կաթողիկե թուղթ) Նոր Կտակարանի 27 գրքերից է, մաս է կազմում Ընդհանրական նամակների։
Հեղինակը
Ավանդաբար այս նամակի հեղինակ համարվում է Հիսուսի եղբայր Հուդան (եբր. գովելի, հռչակավոր)։ Հուդա անունով անձանց Նոր Կտակարանում հանդիպում ենք.
Հաշվի առնելով նամակի սկզբնամասում եղած վկայությունը՝ «Հուդան՝ ծառան Հիսուսի Քրիստոսի և եղբայրը Հակոբոսի», նամակի հեղինակ կարող ենք համարել հենց այս վերջին Հուդային։ Որոշ գիտնականներ կարծում են, որ նամակը գրված կարող է լինել մի հրեա-քրիստոնյայի կողմից, ով իր գրությանը հեղինակություն տալու համար վերագրել է այն Հուդային։
Գրության ժամանակը
Նամակի գրության հստակ թվականը դժվար է գտնել։ Հնարավոր է, որ այն գրվել է I դարի ութսունական թվականներին։ Որոշ ուսումնասիրողներ հասցնում են մինչև 120 թվական։ Հետազոտողների մեծամասնությունը, հաշվի առնելով նամակի բովանդակությունը, որտեղ շոշափվում է առաջի դարի վերջին ավելի շատ շրջանառվող փրկության գաղափարը, նամակը թվագրում են 80-100 թթ.։ Նամակում առկա են նաև պարականոն գրվածքներից կատարված մեջբերումներ։ 90 թվականից Հինկտակարանյան պարականուն գրությունները մերժվել են։ Այստեղից մեկնելով, որոշ գիտնականներ այն կարծիքին են, որ նամակը չէր կարող 90 թվականից հետո գրվել։ Սակայն հնարավոր է նաև, որ Հուդան այդ պատմություններին ծանոթ է եղել իր համայնքում պահպանված և վստահելի համարվող բանավոր ավանդությունից։ Այն, որ նամակը գրված է ուշ շրջանում, վկայում են նաև Հուդայի 17-18 համարները, որտեղ առաքյալները ներկայացված են իբրև անցյալի դեմքեր. «Բայց դուք, սիրելինե՛ր, յիշեցէ՛ք մեր Տէր Յիսուս Քրիստոսի առաքեալների կողմից նախապէս ասուած խօսքերը։ Նրանք ձեզ ասում էին, թէ...»
Մեջբերում
«Սիրելինե՛ր, ամեն ջանք յանձն էի առնում գրելու ձեզ մեր հասարակաց փրկութեան մասին. հարկ համարեցի գրել ձեզ եւ աղաչել, որ պայքարէք հաւատի համար, այն հաւատի, որ մի անգամ ընդմիշտ աւանդուեց սրբերին» (Յուդա 3)։
Արտաքին հղումներ
Կատեգորիա:Նոր Կտակարանի գրքեր Կատեգորիա:Աստվածաշունչ
Օսկար Ֆերդինանդ Մեյեր
Օսկար Ֆերդինանդ Մեյեր (Oscar F. Mayer, ), գերմանական ծագմամբ ամերիկացի, որը հիմնել է իր անունը կրող «Օսկար Մեյեր» մսամթերքի արտադրությունը։
Վաղ կյանք և կարիերա
Մեյերը ծնվել է Վյուրտեմբերգյան Թագավորության Կյոզինգեն քաղաքում, որտեղ էլ նրա ընտանիքի անդամները սերնդեսերունդ զբաղվել են անտառապահությամբ։ 1873 թվականին ներգաղթել է Միացյալ Նահանգներ և ապրել Դեթրոյթ քաղաքում իր զարմիկ Ջոն Սքրոլսի հետ։ Աշխատել է այդ քաղաքի մսի շուկայում և 1876 թվականին Սքրոլսի հետ տեղափոխվել է Չիկագո։ Մեյերը գտել է աշխատանք Չիկագոյի հյուսիսային կողմում գտնվող «Արմոր և Քամփնի» ընկերությունում։ 1880 թվականին մսամթերքի սեփական բիզնես սկսելու  գաղափարը կիսել է իր կրտսեր եղբայր՝ Գոթֆրիդի հետ, ով այդ ժամանակ վերադարձել էր Գերմանիա։ Նա խնդրել է Գոթֆրիդին ուսումնասիրել երշիկի արտադրությունը։ Միևնույն ժամանակ սկսել էր  խնայել փողերը ճամփորդության  համար։ Երեք տարի անց, բացել է իր սեփական մսամթերքի խանութը իր եղբայրներ Գոթֆրիդի և Մաքսի հետ, երբ նա 24 տարեկան էր։ Հինգ տարի անց, սեփականատերը  մերժել է թարմացնել վարձակալության պայմանագիրը, հույս ունենալով, որ նա կարող էր շահույթ ստանալ Մեյերի բիզնեսի հաջողությունից։ Սակայն Մեյերը հրաժարվել է այդ սեփականատիրոջից և գնել է սեփականություն, ապա  կառուցել երկհարկանի շենք իր բիզնեսի և ընտանիքի համար։ 1887 թվականին ամուսնացել է ծագումով Մյունխենից Լուիզ Գրեյների հետ, և նրանց միակ որդին՝ Օսկար Գ. Մեյեր ավագը ծնվել է այդ շենքում ։
Ընկերության շարունակական աճին զուգընթաց այն դարձել է այնպիսի միջոցառումների հովանավոր, ինչպիսին են «Պոլկա» նվագախումբը և 1893 թվականի «Ուոլդս Քոլումբիան Էքսպոզիթիոն»-ի գերմանական ցուցահանդեսը։ 1900 թվականին ընկերության աշխատակիցների թիվը աճել է մինչև 43, ապահովելով մսի առաքումը Չիկագոյում և նրա արվարձաններում։ 1904 թվականին ընկերությունը սկսել է իր սեփական ապրանքանիշի օգտագործումը իր մսամթերքի արտադրության համար, և եղել է «Սննդի անվտանգության և հսկողության ծառայության» ամենաառաջին մասնակիցներից մեկը, որը գտնվել է « Ֆեդերալ Միթ Ինսպեքշն» ակտի ներքո և ստուգել իր արտադրանքի որակը ։ Այդ ժամանակվանից բիզնեսը անվանվել է նրա անունով և աշխատակիցների թիվը աճել է մինչև 9,000 հետևյալ վայրերում՝ Դավենփորթ, Այովա, Լոս Անջելես, Մեդիսոն, Վիսքոնսին և Ֆիլադելֆիա ։
Մահ
Նրա ավագ թոռ՝ Չակ Քոլինզը տնտեսագետ է և բարերար։
Ծանոթագրություններ
Կատեգորիա:Գործարարներ
Պոդոլկովսկի գյուղական խորհուրդ (Լիպովոդոլինսկի շրջան)
2001 թվականի տվյալներով Պոդոլկովսկի գյուղական խորհրդում բնակվում էր 1065 մարդ։ Խորհրդում կա 5 բնակավայր։
Արտաքին հղումներ
Կատեգորիա:Ուկրաինայի բնակավայրեր
Ֆորդ շրջան (Տեխաս)
Ֆորդ շրջան (Foard County), ԱՄՆ Տեխաս նահանգի 254 վարչական միավորներից մեկը։ 2000 թվականին բնակչության թիվը կազմում էր 1622 մարդ, իսկ 2010 թվականին՝ 1336 մարդ։ Շրջկենտրոնն է Կրոուել (Crowell) բնակավայրը ։
Պատմություն
Շրջանը պաշտոնապես կազմավորվել է 1891 թվականին Քոթլ, Հարդեման, Քինգ և Նոկս շրջանների հատվածներից։ Իր անվանումը ստացել է Ամերիկայի քաղաքացիական պատերազմի դատախազ և զինծառայող Ռոբերտ Ֆորդի պատվին։
Ֆորդ շրջանը մտնում էր Տեխասի 46 շրջանների թվի մեջ, որտեղ գործում է «չոր օրենք»-ը կամ ալկոհոլային խմիչքների սահմանափակումը, սակայն 2006 թվականի մայիսին շրջանի բնակիչները կողմ են քվեարկել այդ սահմանափակումները հանելու համար։
Բնակչություն
2010 թվականի դրությամբ բնակչության թիվը կազմում էր 1336 մարդ։ ԲՆակչության խտությունը կազմում էր 1 մարդ/կմ²։
Բնակչության տարիքային կազմը հետևյալն էր՝ 25,80 % - մինչև 18 տարեկան, 5,80 % - 18-24 տարեկան, 22,30 % - 25-44 տարեկան, 22,90 % - 45-64 տարեկան և 23,100 % - 65 և ավելի բարձր։ Շրջանի բնակչի միջին տարիքը 42 տարեկան է։ Յուրաքանչյուր 100 կնոջը բաժին է ընկնում 86,40 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 85,10 տղամարդ։
Բնակչության աճի դինամիկան ըստ տարեթվերի․
Ծանոթագրություններ
Կատեգորիա:Տեխասի շրջաններ
Սնաձոր (գետակ)
Սնաձոր, գետակ Հայաստանի Սյունիքի մարզում, Վարարակ գետի ձախ օժանդակը։ Սկիզբ է առնում Խենթասար լեռան արևմտյան լանջից և Գորիս քաղաքի հյուսիսային մասում միախառնվում մայր գետին։ Երկարությունը 4 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Վարարակ գետի վտակներ
Սիլցայմ
Սիլցայմ (Siltzheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 622 մարդ, բնակչության խտությունը` 89.37 մարդ/կմ²։ Բնակավայրը զբաղեցնում է 6.96 կմ² տարածք։
Աշխարհագրություն
Գտնվում է Փարիզ քաղաքից 350 կմ արևելք, Ստրասբուրգ քաղաքից` 75 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 421 աշխատունակ (15-64 տարեկան) բնակիչ, որոնցից ակտիվ էին 310-ը, իսկ ոչ ակտիվները` 111։ Ակտիվության ցուցանիշը կազմում է 73,6 %։ 310 աշխատունակ մարդկանցից աշխատել է 285 անձ (157 տղամարդ և 128 կին)։ Գործազուրկ են եղել 25 անձ (8 տղամարդ և 17 կին)։ 111 անաշխատունակներից 24-ը եղել են աշակերտներ կամ ուսանողներ, 49-ը` թոշակառուներ, իսկ 38-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Անդրեյ Գովորով
Անդրեյ Գովորով (Андрі́й Го́воров, ), ուկրաինացի լողորդ, սպորտի վաստակավոր վարպետ, Սինգապուրի առաջին պատանեկան Օլիմպիական խաղերի կրկնակի չեմպիոն, 50 մ Բաթերֆլայ մարզաձևի աշխարհի ռեկորդակիր, պատանիների աշխարհի և Եվրոպայի առաջնությունների բազմակի չեմպիոն և մրցանակակիր, Եվրոպայի առաջնությունների բազմակի մրցանակակիր, 50 մ բատերֆլայ մարզաձևի Եվրոպայի կրկնակի ռեկորդակիր, Ուկրաինայի վեցակի ռեկորդակիր 50 մ և 100 մ ազատ ոճերի և 50 մ բատերֆլայ կարճ լողավազաններում։ Լոնդոնի Օլիմպիական խաղերում 50 մետր ազատ ոճում հասել է կիսաեզրափակիչ՝ 22,09 վայրկյան ցուցադրելով առավոտյան նստաշրջանին և 22,12 վայրկյան՝ օգոստոսի 2-ի երեկոյան նստաշրջանին։
Կենսագրություն
2013 թվականի հուլիսին Կազանի 27-րդ համաշխարհային ամառային ունիվերսիադայում 50 մ բատերֆլայ մրցատարածության եզրափակչում ոսկե մեդալ նվաճեց ։
Անդրեյի մարզիչը՝ Ուկրաինայի վաստակավոր մարզիչ Կոնստանտին Կարտաշովն է։
2015 թվականի դեկտեմբերին Նետանիայում (Իսրայել) կարճ ջրում 22.36 ժամանակի ընթացքում նվաճել է ոսկե մեդալ։
Բուդապեշտում ջրային մարզաձևերի աշխարհի առաջնությունում (2017) բրոնզ է ստացել 50 մետր բատերֆլայ մրցատարածությունում ։
Անձնական կյանք
Ավարտել է Դնեպրոպետրովսկի ֆիզիկական կուլտուրայի բարձրագույն ուսումնարանը։ Այժմ Անդրեյը Օլես Գոնչարի անվան Դնեպրոպետրովսկի ազգային համալսարանի ուսանող է։ Ամուսնացած է։
Մանսուր Սուրուշ
Մանսուր Սուրուշ (Мансур Суруш, Մանսուր Սաիդալիևի Սայֆիդդինով, ), տաջիկ արձակագիր, դրամատուրգ, լրագրող, թարգմանիչ։
Անդրեյ Գովորով
Արտաքին հղումներ
Կատեգորիա:Ուկրաինացի լողորդներ
Մանսուր Սուրուշ
Կենսագրություն
Մանսուր Սուրուշը (Սայֆիդդինով Մանսուր) ծնվել է 1954 թվականի դեկտեմբերի 19-ին Տաջիկստանի Պյանջսկի շրջանում։ 1977 թվականին ավարտել է Տաջիկստանի պետական համալսարանի բանասիրության ֆակուլտետում,  1988 թվականին՝ Տաշքենդի բարձրագույն կուսակցական դպրոցի ժուռնալիստիկայի ֆակուլտետը։ 1977-1992 թվականներին եղել է  «Տաջիկսկի սովետ» (այժմ՝ Ջումխուրիյատ) թերթի թարգմանիչը, «Կոմունիստական Տաջիկստան» (այժմ՝ «Ժողովրդական թերթ») թերթի թղթակից, «Գրականություն և արվեստ» բաժանմունքի վարիչ, «Տաջիկստան» ամսագրի խմբագրի տեղակալ։ 1993-2005 թվականներին եղել է Տաջիկստանի նախագահի գրասենյակի պատասխանատու պաշտոնյա, 2005-2009 թվականներին՝  «Минбари халқ» գլխավոր խմբագիր, 2009 թվականից՝ Տաջիկստանի Հանրապետության Նախագահի ավագ խորհրդական ։
Ստեղծագործություններ
Գրում է տաջիկերեն և ռուսերեն լեզուներով։ Դուշանբեում հրատարակվել են Սուրուշի «Վտարանդիները», «Զմռսված մեղք», «Ազրոիլի նշանակետը», «Ոսկե կամուրջ» գրքերը, «Զալա» վիպակը և այլ ստեղծագործություններ։ Դուշամբեի ռուսական դրամատիկական թատրոնում և Չկալովսկում բեմադրվել են «Երկար, երկար արձագանք», «Դուք ինձ դեռ կհասցնեք սպանել», «Ես քեզնից չեմ գանգատվում, իմ դար», «Խալիֆ-արագիլը» պիեսները։ Որոշ պատմվածքներ տպագրվել են «Նաշ սովրեմեննիկ» և «Օգոնյոկ» ամսագրերում ։ Սուրուշի ստեղծագործություններն առանձնանում են բարոյական և սոցիալական խնդիրների բացառիկ սրությամբ և ինքնատիպ պատկերներով, ներկայացնում են ժամանակակից մարդու կյանքը տարբեր իրադրություններում ։
Ծանոթագրություններ
Կատեգորիա:Տաջիկ գրողներ Կատեգորիա:Տաջիկ դրամատուրգներ Կատեգորիա:Տաջիկ լրագրողներ Կատեգորիա:Տաջիկ թարգմանիչներ
Ռժանոե (գյուղ, Յամպոլի շրջան)
Ռժանոե (Ржане), գյուղ Ուկրաինայի Սումիի մարզի Յամպոլի շրջանում։
Արտաքին հղումներ
Կատեգորիա:Ուկրաինայի Սումիի մարզի Յամպոլի շրջանի բնակավայրեր Կատեգորիա:Ուկրաինայի գյուղեր
Դալնի (գյուղ, Դոբրովսկի շրջան)
Դալնի (Дальний), գյուղ Ռուսաստանի Լիպեցկի մարզի Դոբրովսկի շրջանի կազմում։
Բնակչությունը 2006 թվականին գրանցված տվյալներով կազմում էր 25 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դոբրովսկի շրջանի բնակավայրեր Կատեգորիա:1922 թվականին հիմնադրված բնակավայրեր
Ձմագուլա
Ձմագուլա (ძმაგულა), գյուղ Վրաստանում։ Գտնվում է Աջարիայի Ինքնավար Հանրապետության Խուլոյի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է184 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Խուլոյի շրջան Կատեգորիա:Աջարիայի բնակավայրեր
Աթթիլա (օպերա)
Աթթիլա (Attila), իտալացի երգահան Ջուզեպպե Վերդիի օպերա (dramma lirico) նախախաղով և երեք գործողությամբ։ Իտալերեն լիբրետտոն Տեմիստոկլե Սոլերայի և Ֆրանչեսկո Մարիա Պիավեի՝ ըստ գերմանացի դրամատուրգ Զաքարիաս Վերների Աթթիլա, հոների թագավորը (Attila, König der Hunnen) պիեսի։
Ծանոթագրություններ
Կատեգորիա:1846 բեմադրվածներ Կատեգորիա:Իտալերեն օպերաներ
Քարֆուր
«Քարֆուր» (Carrefour SA), մանրածախ առևտրով զբաղվող ֆրանսիական անդրազգային ընկերություն, որի կենտրոնական գրասենյակը գտնվում է Ֆրանսիայում՝ Էվրի քաղաքում։ «Քարֆուրին» է պատկանում աշխարհի 2-րդ խոշոր մանրածախ առևտրի ցանցը, որը զիջում է միայն ամերիկյան «Wal-Mart»-ին։
2013 թ. դեկտեմբերի 31-ի դրությամբ աշխարհի 34 պետություններում գործում է Քարֆուրի 10105 խանութ (այդ թվում ֆրանչայզինգի պայմանագրով և այլ պայմանագրերով գործընկերներ խանութները)։ Խանութներից 4447-ը գտնվում է Ֆրանսիայում, որից 3458-ը մինիմարկետներ են (convenience store) ։
Հայաստանում Քարֆուրը բացվել է 2015 թ. մարտին ։
Արտաքին հղումներ
Կատեգորիա:Ինքնասպասարկման խանութներ
(3788) Ստյուարտ
(3788) Ստյուարտ (Steyaert), աստերոիդ աստերոիդների հիմնական գոտում։ Հայտնաբերվել է 1986 թվականի օգոստոսի 29-ին Անրի Դեբեոնի կողմից Լա Սիլյայում ։
Ստյուարտ աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին ։
Միհայիլ Կոգըլնիչեանու
Միհայիլ Կոգըլնիչեանու (Mihail Kogălniceanu, ), ռումին պետական-քաղաքական գործիչ, պատմաբան, հրապարակագիր, գրող։
Կենսագրություն
Սովորել է (1834–1838) Յաշում, Ֆրանսիայում և Գերմանիայում։ Դասախոսել է (1843–1844) Միխայլովյան ակադեմիայում (Մոլդովա)։ Մոլդովայում հեղափոխական շարժման ճնշումից (1848-ի մայիս) հետո տարագրվել է և Մոլդովայի հեղափոխական կոմիտեի հանձնարարությամբ գրել ու հրապարակել է (1848) «Մոլդովայի ազգային կուսակցության ցանկությունները» ծրագրային գործը, որում առաջ է քաշել Մոլդովայի ու Վալաքիայի միավորումը ռումինական միասնական պետության մեջ։ 1859-ին մեծ դեր է կատարել ռումինյան երկրների միավորման գործում, 1860–1861-ին գլխավորել է Մոլդովայի կառավարությունը, այնուհետև՝ դարձել Ռումինիայի նախարար (1862) և վարչապետ (1863–1865)։ Նպաստել է մի շարք օրենքների ընդունմանը (վանքապատկան հողերի պետականացում, հողային ռեֆորմ և այլն)։ Որպես երկրի արտաքին գործերի նախարար (1876, 1877–1878) կարևոր դեր է խաղացել ռուս-թուրքական պատերազմին Ռումինիայի մասնակցության և անկախության հռչակման (9.5.1877) գործում։
Աշխատակցել է մի շարք պարբերականներում։ Տպագրել ու հրատարակել ռուսական «Dacia literara» (1840), «Arhiva roma-neasca» (1840–1841, 1845), «Steana Dunatrii» (1855–1860) պարբերականները, հրատարակել «Մոլդովական երկրի տարեգրությունները» փաստաթղթերի եռահատոր ժողովածուն (1845 – 1852), «Ռումինիայի ժամանակագրությունները» (հ. 1 — 3, 1872–1874), գրել «Վալաքիայի, Մոլդովայի և անդրդանուբյան վալաքների պատմություն» (1837), «Երեք օր Մոլդովայի պատմությունից» (1851) աշխատությունները, «Երկու կին ընդդեմ մեկ տղամարդու» (1840) պիեսը, «Կորած պատրանքներ» (1841), «Գավառացու վարքախոսությունը Յաշում» (1844) կենցաղային ակնարկները, «Սրտի խորհուրդները» (1850) անավարտ վեպը և այլն։
1869-ին ընտրվել է Ռումինիայի ակադեմիական ընկերության անդամ, 1887—1890-ին եղել Ռումինիայի ԳԱ նախագահ։ Միհայիլ Կոգըլնիչեանուն հայ ժողովրդի բարեկամն էր։ Իր աշխատություններում և քաղաքական գործունեության ընթացքում բազմիցս անդրադարձել է Ռումինիայում ապրող հայերին։ «Մոլդովական երկրի տարեգրություններ»-ում և «Ռումինիայի ժամանակագրություններում հրատարակել է նաև բազմաթիվ փաստաթղթեր, որոնք արտացոլում են հայերի վաղեմությունը Ռումինիայում, նրանց խաղացած տնտեսական, քաղաքական ու մշակութային նշանակալի դերը երկրի կյանքում։ Սերտ հարաբերություններ ու նամակագրական կապեր է ունեցել ռումինահայ նշանավոր գործիչների հետ, եղել հայերի իրավունքների վերականգնման ջերմ պաշտպան։ Երկրի բարձրադիր ժողովում ռումինահայերի քաղաքական իրավունքների հարցը քննարկելու ժամանակ (12.11.1857) հանդես է եկել ի պաշտպանություն հայերի և Ռումինիայում ապրող բոլոր ազգությունների հետ հավասար քաղաքական իրավունքներ պահանջել նրանց համար (իրավահավասարությունը հռչակվել է 19.8.1858)։
Ծանոթագրություններ
Կատեգորիա:Ռումինացի պետական գործիչներ Կատեգորիա:Ռումինացի պատմաբաններ Կատեգորիա:Ռումինացի հրապարակագիրներ Կատեգորիա:Ռումինացի գրողներ Կատեգորիա:Հումբոլդտի համալսարանի շրջանավարտներ Կատեգորիա:Անկախության ակտիվիստներ Կատեգորիա:Ռումինիայի դիվանագետներ Կատեգորիա:Ռումինիայի քաղաքական գործիչներ
Լլոյդ Շեփլի
Լլոյդ Շեփլի (Lloyd Stowell Shapley, ), ամերիկացի ականավոր տնտեսագետ, Նոբելյան մրցանակի դափնեկիր՝ տեղաբաշխման տեսության մշակման և շուկայական ծրագրման մեջ գործնական կիրառման համար (2012)։
Կենսագրություն
Լլոյդ Շեփլին ծնվել է աստղագետներ Հարլոու և Մարթա Բեց Շեփլիների ընտանիքում ։
1943-1945 թվականներին ծառայել է ԱՄՆ ռազմաօդային ուժերում։ 1948 թվականին Հարվարդի համալսարանում ստացել է բակալավրի աստիճան, իսկ 1953 թվականին՝ դոկտորի աստիճան Փրինստոնի համալսարանում։ 1948-1949 և 1954-1981 թվականներին աշխատել է RAND կազմակերպությունում, 1981 թվականից դասավանդում է Լոս Անջելեսի Կալիֆորնիայի համալսարանում։ 1944 թվականին պարգևատրվել է Բրոնզե աստղ ռազմական մեդալով։ 1974 թվականից ԱՄՆ գիտությունների և արվեստի ակադեմիայի, իսկ 1979 թվականից՝ ԱՄՆ գիտությունների ազգային ակադեմիայի ակադեմիկոս։ 2007 թվականից ԱՄՆ տնտեսագիտական ասոցիացիայի պատվավոր անդամ։ 2012 թվականից ԱՄՆ մաթեմատիկական միության իսկական անդամ ։
2012 թվականին ամերիկացի տնտեսագետ Էլվին Էլիոթ Ռոթի հետ ստացել է Նոբելյան մրցանակ տնտեսագիտության բնագավառում՝ տեղաբաշխման տեսության մշակման և շուկայական ծրագրման մեջ գործնական կիրառման համար։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Քեմբրիջ քաղաքում ծնվածներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի մաթեմատիկոսներ Կատեգորիա:Փրինսթոնի համալսարանի շրջանավարտներ Կատեգորիա:Բրոնզե աստղի մեդալակիրներ (ԱՄՆ)
Դարենց Ներքին
Դարենց Ներքին, գյուղ Արևմտյան Հայաստանում, Վանի վիլայեթի Շատախի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Փոլեթ Գոդար
Փոլեթ Գոդար (Paulette Goddard), ծնված Մարիոն Փոլի Լեվի (Pauline Marion Levy), Գոդար - Փոլեթի մոր ազգանունն է, 3.6.1910, Քվինս, ԱՄՆ - 23.4.1990, Տիչինո, Շվեյցարիա), ամերիկացի դերասանուհի։
Փոլեթը եղել է Չարլի Չապլինի երրորդ կինը։ Չարլիից բաժանվելուց հետո 1958 թ-ին տեղափոխվել է Շվեյցարիա և ամուսնացել է Էրիխ Մարիա Ռեմարկի հետ։ Նկարահանվել է Չարլիի «Նոր Ժամանակներ» և «Մեծ բռնապետը» ֆիլմերում։
Ծանոթագրություններ
Կատեգորիա:Ամերիկացի դերասանուհիներ Կատեգորիա:Չապլին Կատեգորիա:20-րդ դարի ամերիկացի գործարարներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:20-րդ դարի ամերիկացի դերասանուհիներ
Պոդստավսկի գյուղական խորհուրդ (Լիպովոդոլինսկի շրջան)
Պոդստավսկի գյուղական խորհուրդ  (Підставська сільська рада), Ուկրաինայի Սումիի մարզի Լիպոդոլինսկի շրջանում ։
2001 թվականի տվյալներով Պոդստավսկի գյուղական խորհրդում բնակվում էր 809 մարդ։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մասլովկա (գյուղ, Պերվոմայսկի շրջան)
Մասլովկա (Маслівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1928 թվականին։
2001 թվականի տվյալներով Մասլովկա գյուղում բնակվել է 170 մարդ։ Բնակավայրը զբաղեցնում է 0,637 կմ² տարածք։ Բնակչության խտությունը կազմել է 266,88 մարդ/կմ²։
Պատմություն
Մասլովկա գյուղը հիմնադրվել է 1928 թվականին։ 1929 թվականին Մասլովկայում կառուցվել է տարրական դպրոց։
Արտաքին հղումներ
Կատեգորիա:Ուկրաինայի Խարկովի մարզի Պերվոմայսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1928 թվականին հիմնադրված բնակավայրեր Կատեգորիա:1924 թվականին հիմնադրված բնակավայրեր
Էռնանի (օպերա)
Էռնանի (Ernani), իտալացի երգահան Ջուզեպե Վերդիի օպերա (dramma lirico) չորս գործողությամբ։ Իտալերեն լիբրետտոն Ֆրանչեսկո Մարիա Պիավեի՝ ըստ Վիկտոր Հյուգոյի «Էռնանի» պիեսի։ Օպերայի առաջնախաղը կայացել է Վենետիկի «Լա Ֆենիչե» թատրոնում 1844 թ. մարտի 4-ին։
«Էռնանին» առաջին օպերան է, որն 1904 թ ամբողջությամբ ձայնագրվել է։
Կատեգորիա:1844 բեմադրվածներ Կատեգորիա:Իտալերեն օպերաներ
Յակուբովո (գյուղ, Սաֆոնովսկի շրջան)
Յակուբովո (Якубово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սաֆոնովսկի շրջանի բնակավայրեր
Հեռագրական կոդ
Հեռագրական կոդ, հեռագրերում ընդունված նշանակումների պայմանական համակարգ, որտեղ յուրաքանչյուր տառին կամ նշանին համապատասխանում է էլեկտրական հոսանքի տարրական հղումների իր համակցությունը։ Տարրական հղումը (կոդի տարրը) ամենակարճն է, որից կազմվում են մնացածները։ Յուրաքանչյուր նշանի նշանակման տարրական հղումների քանակը կարող է լինել տարբեր (անհավասարաչափ կոդ) և միանման (հավասարաչափ կոդ)։ Արժեքների թիվը, որ կարող է ընդունել տարրական հղումը հաղորդման պրոցեսում, կոչվում է կոդի հիմք։ Ըստ այդ հատկանիշի կոդերը լինում են բինար (երկուական), երեքական և այլն։ Կախված տարրական հղումների թվից տարբերում են 5-տարրանի, 6-տարրանի և այլ հավասարաչափ կոդեր։ Առավել լայն կիրառություն է ստացել 5-տարրանի №2 հավասարաչափ կոդը։
Կատեգորիա:Ստանդարտներ Կատեգորիա:Հեռագրակապ
Մեծ Ենդա
Մեծ Ենդա (Большая Енда), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վաշկա գետի ձախ ափին՝ 10 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Արսենովիչի
Արսենովիչի (Арсеновичі), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Արսենովիչի գյուղում բնակվում էր 281 մարդ։ Բնակավայրը զբաղեցնում է 1006 կմ² տարածք։ Բնակչության խտությունը կազմում էր 279,32 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Կովելի շրջանի բնակավայրեր Կատեգորիա:Ուկրաինայի գյուղեր
Պոնտու Բելու
Պոնտու Բելու (Ponto Belo), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Մոնտանյայի գավառի կազմի մեջ։ Բնակչությունը կազմում է 7.940 մարդ՝ 2020 թվականի տվյալներով։ Գրավում է 356,156 կմ2 տարածք ։ Բնակչության խտությունը՝ 18,3 մարդ/կմ²։
Պատմություն
Քաղաքը հիմնադրվել է 1890 թվականի նոյեմբերի 11-ին
Ծանոթագրություններ
Կատեգորիա:Բրազիլիայի բնակավայրեր Կատեգորիա:Էսպիրիտու Սանտու նահանգի բնակավայրեր
Բորիս Շչուկին
Բորիս Վասիլևիչ Շչուկին, ռուս խորհրդային դերասան։ ԽՍՀՄ ժողովրդական արտիստ (1936 թ.)։
Ծանոթագրություններ
Կատեգորիա:Ռուս դերասաններ Կատեգորիա:ԽՍՀՄ ժողովրդական արտիստներ Կատեգորիա:20-րդ դարի դերասաններ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Նովոդևիչյան գերեզմանատանը թաղվածներ Կատեգորիա:Ռուս կինոդերասաններ Կատեգորիա:Բորիս Շչուկինի անվան թատերական ինստիտուտի շրջանավարտներ Կատեգորիա:Առաջին համաշխարհային պատերազմի մասնակիցներ
Սարգիս Դ Վրաստանցի
Սարգիս Դ Վրաստանցի (ծ. թ. անհայտ – 1536), Ամենայն հայոց կաթողիկոս 1520 թվականից։ Հաջորդել է Զաքարիա Բ Վաղարշապատցուն։
Աթոռակից էր Զաքարիա Բ-ին, սակայն մինչև նրա մահը նստել է Վրաստանում՝ լինելով Վիրահայոց թեմի առաջնորդ։ Սարգիս Դ Վրաստանցու գահակալության տարիները համընկել են թուրք-պարսկական պատերազմների վերսկսմանը, և Հայոց եկեղեցին, շրջապատված արտաքին թշնամիներով, խառնաշփոթ և տկար վիճակում էր, ինչը խոչընդոտում էր Էջմիածնի գահակալներին, այդ թվում և Սարգիս Դ Վրաստանցուն, արդյունավետ գործունեություն ծավալել։ Հոգևոր-մշակութային ու շինարարական ձեռնարկումներից առավել հայրապետի խնդիրն է եղել Մայր աթոռը պահպանել ավերածության վտանգներից։ Սարգիս Դ Վրաստանցուն հաջողվել է ապահովել Մայր Աթոռի անվտանգությունն ու եկեղեցու շուրջը համախմբել ցրված միաբանությանը։ Կաթողիկոսական գահին Սարգիս Դ Վրաստանցուն հաջորդել է Գրիգոր ԺԱ Բյուզանդացին։
Արտաքին հղումներ
«Քրիստոնյա Հայաստան» հանրագիտարան, Երևան, 2002
Կատեգորիա:Վրաստանի հայոց թեմի առաջնորդներ
Սիֆուենտես
Սիֆուենտես (Cifuentes), քաղաք և մունիցիպալիտետ Իսպանիայում՝ Կաստիլիա-Լա Մանչա ինքնավար համայնքի Գվադալախարա պրովինցիայի Լա Ալկառիա շրջանում։ Տարածքը՝ 106 կմ²։ Բնակչությունը՝ 2109 մարդ (ըստ 2010 թվականի տվյալների)։ Պրովինցիայի վարչական կենտրոնից հեռավորությունը՝ 69 կմ։
Արտաքին հղումներ
Կատեգորիա:Իսպանիայի քաղաքներ
Half-Life 2
Զարգացումը տևեց վեց տարի, որի ընթացքում նույնիսկ գողացվեցին խաղի սկզբնական կոդը և տեղադրվեցին համացանցում։ Մշակողների հիմնական տեխնոլոգիական ձեռքբերումները կարելի է համարել Source-ը, որը խաղացողներին տրամադրում էր հիասքանչ կերպարների անիմացիա, հակառակորդների առաջադեմ արհեստական ինտելեկտ, իրատեսական ֆիզիկա և ստվերային վերափոխում։ Արտաքին աշխարհի հետ խաղացողների փոխազդեցության աննախադեպ մակարդակը ձեռք է բերվել Havok Physics ֆիզիկայի շարժիչի փոփոխված տարբերակի օգտագործմամբ։ Մինչ օրս խաղը վաճառվել է ավելի քան 12 միլիոն օրինակ ՝ չհաշված Steam-ի միջոցով վաճառքը։ 2005 թվականին խաղը վերաթողարկվեց Half-Life Collector's Boxed Edition-ում՝ Տարվա խաղ։ Ռուսաստանում և ԱՊՀ երկրներում հավաքածուն թողարկվել է Բուկա ընկերության կողմից։ Խաղի զարգացման վրա ծախսվել է մոտ 40 մլն ԱՄՆ դոլար ։
Սյուժե
Half-Life 2-ը տեղի է ունենում մոտավորապես քսան տարի անց Սև Մեսա հետազոտական հաստատություն-ում տեղի ունեցած առաջին խաղից հետո, երբ գիտնականները պատահաբար բացեցին Քսեն թշնամական հարթության պորտալը։ Խաղը սկսվում է նրանով, որ Գորդոն Ֆրիմենին առեղծվածային Գ-մարդը արթնացնում է լճացումից, ով բացահայտում է, որ Սև Մեսա միջադեպը գրավել է կոմբինատ կոչվող բազմաչափ կայսրության ուշադրությունը, որը յոթ ժամում նվաճել է Երկիրը։ Կոմբինատը իրականացրել է դաժան ոստիկանական պետություն՝ կենսաբանորեն ձուլելով մարդկանց և այլ տեսակների։ Գ-մարդը Գորդոնին մտցնում է գնացքի մեջ, որը ժամանում է Սիթի 17, կոմբինատ միջնաբերդի վայր, որտեղ Դր. Ուոլաս Բրինը՝ Սև Մեսաի նախկին ադմինիստրատորը, ով բանակցել է Երկրի հանձնման շուրջ, կառավարում է որպես կոմբինատի տիկնիկային կառավարիչ։
Սև Մեսա Արևելքում Գորդոնը նորից ծանոթանում է Էլիի հետ և հանդիպում մեկ այլ դիմադրողական գիտնականի՝ Դոկտ. Ջուդիթ Մոսման. Ալիքսը Գորդոնին ծանոթացնում է իր ընտանի կենդանի ռոբոտի՝ Շան հետ, և նրան տալիս է ձգողականության ատրճանակը՝ գործիք, որը կարող է կառավարել մեծ առարկաները։ Երբ բազան հարձակվում է Կոմբայնի ուժերի կողմից, Էլին և Մոսմանը գերի են ընկնում և տարվում Կոմբինատի Նովա Պրոսպեկտ կալանավայր։ Բաժանվելով Ալիկսից՝ Գորդոնը շրջանցում է զոմբիներով վարակված Ռավենհոլմ քաղաքը, որին օգնում է իր վերջին փրկվածը՝ Հայր Գրիգորին։ Փախչելով քաղաքից՝ Գորդոնը հայտնաբերում է դիմադրության ֆորպոստ։ Նա օգտագործում է հարմարեցված ավազաթմբուկ՝ դեպի Նովա պողոտա դեպի փլուզված ափամերձ ճանապարհով ճանապարհորդելու համար՝ պայքարելով այլմոլորակային մրջյունների դեմ և օգնելով դիմադրությանը պաշտպանել կոմբինատի արշավանքները։
Գորդոնը ներխուժում է Նովա պողոտա և վերամիավորվում Ալիքսի հետ։ Նրանք գտնում են Էլիին, բայց պարզում են, որ Մոսմանը կոմբինատի տեղեկատու է։ Մինչ նրանք կկանգնեցնեն նրան, Մոսմանը իրեն և Էլիին տեղափոխում է Սիթի 17-ի միջնաբերդ։ Դաշինք հեռուստահաղորդիչը պայթում է մի քանի րոպե անց, երբ Գորդոնն ու Ալիքսը օգտագործում են այն՝ փախչելու Նովա պողոտաից։